Вясковец згодна заківаў галавой. Калі ён пайшоў, дзверы ў кабінет старшыні Астрынскага пассавета зноў адчыніліся. Сямейная пара – жыхары пасёлка – на пасяджэнне савета была запрошана па просьбе кіраўніцтва школы, дзе вучацца іх дзеці. Настаўнікі, якія наведвалі іх, пабачылі ў доме непарадак. Устрывожыла і тое, што ў гэтай мнагадзетнай сям’і працуе толькі гаспадыня, а моцная палавіна перабіваецца часовымі заробкамі. Ды і тое нямногае, што трапляе ў яго кашалёк, “вывуджвае” на гарэлку...